section_heading: Nada Horvat-Barić
paragraph_text: Nadin život prepun je iskustava koja su formirala njezin pozitivan svjetonazor. Otvorena je za sve ljude, bez obzira na njihov način života. Nada je već dugo vlasnica malog kafića "Nana" u centru grada Zagreba. Kupila ga je novcem naslijeđenim od tete zajedno s malom kućom nedaleko od obitelji Novak. Iako je često bila na putovanjima oko svijeta, Nada se rado vraćala kući. Tada se također brinula za Danijela Lončara dok je Josip radio. Odgajala ga je prve tri godine života dok se Josip nije oženio Biserkom. Od tada je Nada zadržala snažnu vezu s Lončarevima. Nada uživa u okruženju mladih ljudi i njihovoj vitalnosti i često se s njima slaže bolje nego s ljudima svoje dobi.